Prelum typographicum
Prelum typographicum, breviter prelum, est machina ad imprimendum atramentum aequaliter in medium (substratum) sicut charta et textile adhibita. Machina pressuram medii impressionis adhibet quod super superficiem atramentatam typis mobilibus factam, atramentum sic transmittens. Prelum usitate textibus adhibetur. Eius inventio et divulgatio inter eventus historicos maximi momenti late putantur, omnino novans modum per quem homines universum quod habitant intellegunt et describunt, tempus modernitatis initians. Prima orbis terrarum technologia impressionis per typos mobiles inventa et exculta est in Sinis a Bi Sheng typographus Han, inter annos 1041 et 1048. In Corea, ratio impressionis per typos mobiles saeculo tredecimo ineunte per Domum Goryeo inventa est; haec autem domus Jikgi impressit per rationem similem circa septuaginta duos annos ante Gutenberg, et Jikgi est prima orbis terrarum materia impressionis exstans. In Occidentali, inventio technologiae impressionis mechanicae per typos mobiles melioris in Europa factae Ioanni Gutenberg, typographo Germanico ex anno 1450 usitate ascribitur.